ئامېرىكا پايتەختى ۋاشىنگتون شەھىرى يېنىدىكى چەنتىلى شەھەرچىسىگە جايلاشقان ئۆز ئۆيىدە زىيارىتىمنى قوبۇل قىلغان ئەدھەمجان ئەپەندى ۋە تۆرەم پاشا خانىم ئۆزلىرىنىڭ ۋە ئۆز ئائىلىلىرىنىڭ پۈتۈن ھايات مۇساپىلىرىنى بايان قىلدى. يېشىنىڭ 90 دىن ئاشقانلىقىغا قارىماي، 20-ئەسىرنىڭ بىرىنچى يېرىمىدا ئۇيغۇر دىيارىدا يۈزبەرگەن كۆپلىگەن ۋەقەلەر ۋە بۇ جەرياندا ئۆتكەن بىر قىسىم تارىخى شەخسلەرگە ئائىت ئۇچۇرلارنى تولۇق دېگۈدەك ئېسىدە ساقلانغان تۆرەم پاشا خانىم ئۆز كەچۈرمىشلىرىنى ئالدى بىلەن ئۆز ئائىلىسىنىڭ، يەنى ئاتا-ئانىسىنىڭ قانداق بولۇپ، تاشكەنتتىن غۇلجىغا كېلىپ قېلىشىدىن باشلىدى. تۆرەم پاشا خانىم ئانىسىنىڭ قۇچىقىدىكى ۋاقتىدا ئانىسى، ئاكىلىرى ۋە ھەدىلىرى بىلەن بىرگە غۇلجىغا كېلىپ، بۇ يەرگە ئىلگىرى قېچىپ كېلىپ ماكانلىشىپ بولغان دادىسى ۋە باشقا ئۇرۇق-تۇغقانلىرى بىلەن بىرلەشكەن.
LOC: ئامېرىكا LOC: غۇلجىغا